Il-Kap tal-Partit Nazzjonalista Bernard Grech kellu laqgħa mal-Kunsill tal-Istudenti Universitarji (KSU) fejn tkellem dwar is-saħħa mentali tal-istudenti. Huwa qal li ħajja kompluta tfisser ħajja serena lil hinn mill-ansjetà. Fi stqarrija maħruġa mill-Partit Nazzjonalista, intqal li Grech qal lill-istudenti li l-ġenerazzjoni żagħżugħa tal-lum se tkun waħda mill-aħjar li rat Malta, għaliex is-sitwazzjoni preżenti marbuta mal-istess pandemija diġà dewqithom l-esperjenzi iebsa tal-ħajja. Grech qal li s-sistema edukattiva trid tkun waħda li ma tinkludix biss is-suġġetti klassiċi jew ektrakurrikulari. Huwa qal li jrid li titħaddan sistema ta' edukazzjoni kritika, fejn il-persuna tiġi ffurmata u mhux biss infurmata. Il-Kap tal-Oppożizzjoni Bernard Grech kien akkumpanjat mill-Kelliem tal-Oppożizzjoni għaż-Żgħażagħ Karl Gouder, il-President tal-MŻPN Joseph Grech u l-Uffiċjal tal-Politika Soċjali tal-MŻPN Frederick Aquilina. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60111b40bee79_rand.td-a-rec-img{text-align:left}.td_uid_3_60111b40bee79_rand.td-a-rec-img img{margin:0 auto 0 0}